สวัสดีค่ะอยากทราบว่าถ้าประจำเดือนไม่มาตั้งแต่ อายุ่18ปีจนถึงอายุ24ปีเกิดจากสาเหตุอะไรค่ะและอันตรายต่อตัวเองไหมค่ะ
สวัสดีค่ะ หากประจำเดือนเคยมาแล้ว แต่ต่อมาได้ขาดหายไปหลายปี อาจเกิดจาก- การมีพังผืดในมดลูก จากการเคยมีมดลูกอักเสบ หรือเคยขูดมดลูก- การได้รับฮอร์โมนคุมกำเนิดอยู่ เช่น ยาฉีดคุมกำเนิด ยาฝังคุมกำเนิด เป็นต้น- รังไข่เสื่อมก่อนกำหนด เช่น จากการเคยฉายรังสีรักษา หรือให้ยาเคมีบำบัด- หากเกิดขึ้นหลังคลอดลูก อาจเป็นจากกลุ่มอาการ sheehan syndrome แต่ก็จะมีอาการน้ำนมไม่ไหลหลังคลอด มีภาวะไทรอยด์ฮอรโมนต่ำ สมดุลเกลือแร่ผิดปกติ มีอ่อนเพลีย เหนื่อย เบื่ออาหาร เป็นต้นส่วนสาเหตุอื่นๆ เช่น มีโรคอ้วน มี ภาวะไทรอยด์ฮอร์โมนผิดปกติ มีภาวะถุงน้ำจำนวนมากในรังไข่ (PCOS) มีภาวะโลหิตจาง ไตเรื้อรัง มีเนื้องอกในต่อมใต้สมอง เป็นต้น มักทำให้ประจำเดือนขาดหายไปได้ แต่จะไม่ถึงขั้นนานหลายปีแนะนำควรไปพบสูติ-นรีแพทย์เพื่อหาสาเหตุค่ะ เพราะหากเกิดจากสาเหตุบางอย่างแล้วไม่ได้รับการรักษา ก็อาจทำให้เกิดอาการอื่นๆ ตามมาได้ เช่น หากเกิดจากรังไข่ม่ทำงานผลิตฮอร์โมน ร่างกายก็จะขาดฮอร์โมน ส่งผลให้เกิดโรคต่างๆ ตามมาได้ค่ะ